* **Αναγεννησιακή Τοσκάνη – Cinque Terre – Βενετία 6 μέρες 03-08.06.23 Αεροπορικώς**

**1η Μέρα | Θεσσαλονίκη – Μπολόνια – Φλωρεντία – Ξενάγηση πόλης.**

Συγκέντρωση νωρίς το πρωί στο αεροδρόμιο ‘’Μακεδονίας’’ και επιβίβαση στο αεροσκάφος μας για την απευθείας πτήση μας στην Μπολόνια. Άφιξη και άμεση αναχώρηση για την Φλωρεντία. Ακολουθεί ξενάγησή στη γενέτειρα της ιταλικής Αναγέννησης που είναι γνωστή για τις καλές τέχνες και την αρχιτεκτονική. Θα δούμε την εκκλησία του Τίμιου Σταυρού, την Σάντα Κρότσε, την πιο εντυπωσιακή εκκλησία της Φλωρεντίας και τόπος ταφής 270 επιφανών Φλωρεντίνων, ανάμεσα στους οποίος ο Γαλιλαίος, ο Μιχαήλ Άγγελος και ο Μακιαβέλι. Θα θαυμάσουμε την γέφυρα Πόντε Βέκιο, με τα σπίτια και τα μαγαζάκια που μοιάζουν να αιωρούνται πάνω από το ποτάμι, μια από τις πιο χαρακτηριστικές εικόνες της Φλωρεντίας. Στην Πιάτσα ντε λα Σινιορία θα δούμε το Παλάτσο Βέκιο, έδρα της τοπικής κυβέρνησης επί επτακόσια χρόνια, στο οποίο σήμερα φιλοξενούνται αξιόλογα έργα γλυπτικής και θα φτάσουμε στην Πιάτσα Σαν Τζιοβάνι, όπου βρίσκεται ο τρίτος μεγαλύτερος καθεδρικός ναός στην Ευρώπη, η Σάντα Μαρία Ντελ Φιόρε, με τον περίφημο τρούλο του Μπρουνελέσκι, σήμα κατατεθέν της πόλης. Στη συνέχεια αναχώρηση για το ξενοδοχείο μας . Τακτοποίηση στα δωμάτιά μας . Το βράδυ ελεύθερο στην όμορφη πόλη του Μοντεκατίνι.

**2η Μέρα | Φλωρεντία - Ημερήσια εκδρομή στη Πίζα & στη Σιένα.**

Πρωινό και αναχώρηση για την ιστορική πόλη της Πίζας . Στην περιήγησή μας θα δούμε μέσα στο «Πεδίο των Θαυμάτων» τον ξακουστό Κεκλιμένο Πύργο της Πίζας, το καμπαναριό του Καθεδρικού Ναού, το Βαπτιστήριο και το μνημειακό κοιμητήριο Κάμπο Σάντο. Στη συνέχεια αναχωρούμε για το διαμάντι της Τοσκάνης, το Σαν Τζιμιανο. Το Σαν Τζιμιάνο βρίσκετε στην αμπελοοινικη ζωνη της Τοσκάνης. Το πανέμορφο αυτό μεσαιωνικό χωριό είναι Μνημείο Παγκόσμιας Πολιτιστικής Κληρονομιάς από την Unesco. Οι μεσαιωνικοί πύργοι είναι το σήμα κατατεθέν της πόλης . Η πόλη αναπτύχθηκε πολύ από τον Μεσαίωνα και μετά λόγω των εύφορων λόφων της περιοχής .Επόμενος προορισμός μας η πόλη-μουσείο ,η Σιένα. Η πόλη είναι μοιρασμένη σε δεκαεπτά “Contrada” (γειτονιές) και η κάθε μια από αυτές έχει το όνομα ενός ζώου ή κάποιου αντικειμένου. Η κουκλίστικη αυτή επαρχιακή πόλη έχει μια αύρα αλλοτινής εποχής που οφείλεται εξ΄ ολοκλήρου στην αρχιτεκτονική της που έχει διατηρηθεί ανέπαφη! Ελεύθερος χρόνος για καφέ και γεύμα. Στη συνέχεια επιστροφή στο ξενοδοχείο μας.

**3η Μέρα | Φλωρεντία – Cinque Terre – Μεσαιωνική Λούκα.**

Πρωινό και αναχώρηση προαιρετικά για τα διάσημα χωριά Cinque Terre που βρίσκονται σκαρφαλωμένα στα απόκρημνα βράχια της νότιας ιταλικής Ριβιέρα. Η περιοχή αποτελεί μία από τις ομορφότερες της δυτικής Ιταλίας και έχει ανακηρυχθεί από την UNESCO μνημείο παγκόσμιας πολιτιστικής κληρονομιάς. Θα τα επισκεφτούμε σε μια μοναδική κρουαζιέρα και θα θαυμάσουμε τα μοναδικά χωριά Riomaggiore, Manarola και Monterosso, όπου θα έχουμε ελεύθερο χρόνο για γεύμα. Στη συνέχεια θα επισκεφθούμε το χωριό Vernazza που είναι ίσως το ωραιότερο χωριό της περιοχής και θα έχουμε την ευκαιρία να περιηγηθούμε στα όμορφα δρομάκια και να καταλήξουμε στα ερείπια του κάστρου με θέα που κόβει την ανάσα. Τέλος, θα επισκεφθούμε το Porto Venere κτισμένο στην άκρη της ιταλικής Ριβιέρας πάνω σε βραχώδη χερσόνησο. Μετά το τέλος της κρουαζιέρας θα επισκεφτούμε τη Λούκα μια από τις πιο γραφικές μεσαιωνικές πόλεις της Ευρώπης. Η πόλη είναι χτισμένη από τους Ετρούσκους και περιβάλλεται από ένα εξαιρετικό τείχος με τάφρο του 16ου αιώνα και βρίσκεται στο κέντρο της σύγχρονης πόλης. Η Πιάτσα Σαν Μικέλε με την ομώνυμη εκκλησία του 1070, το Ντουόμο, το Ανάκτορο Ντε λα Προβίντσια είναι εντυπωσιακά. Ελεύθερος χρόνος για δείπνο στη κεντρική πλατεία Όκταγκον με πλανώδιους μουσικούς και παραδοσιακά ιταλικά εστιατόρια . Το βράδυ επιστροφή στο ξενοδοχείο μας.

**4η Μέρα | Φλωρεντία – Βερόνα – Ξενάγηση πόλης – Πάντοβα.**

Πρωινό και άμεση αναχώρηση για την ρομαντική Βερόνα. Άφιξη στην πόλη των αιώνιων εραστών του Σαίξπηρ, στις όχθες του ποταμού Αδίγη. Στην κεντρική Πλατεία Μπρα. θα δούμε την περίφημη ρωμαϊκή Αρένα, και θα συνεχίσουμε για τις όμορφες πλατείες Ντελ Έρμπε και Ντέι Σινιόρι, που περιβάλλονται από άριστα διατηρημένα μεσαιωνικά κτήρια, και φυσικά για το «αρχοντικό των Καπουλέτων» με το θρυλικό μπαλκόνι της Ιουλιέτας. Ελεύθερος χρόνος και αναχώρηση για την Πάντοβα. Άφιξη και τακτοποίηση στα δωμάτια μας.

**5η Μέρα | Πάντοβα – Ξενάγηση πόλης – Βενετία – Ξενάγηση πόλης – Πάντοβα.**

Πρωινό και στη συνέχεια θα ξεκινήσουμε την ξενάγηση μας σε μία από τις μεγαλύτερες και πιο γραφικές πόλεις της βόρειας Ιταλίας. Καύχημα της πόλης είναι το ιστορικό της πανεπιστήμιο, ένα από τα πρώτα εκπαιδευτικά ιδρύματα στην Ευρώπη που απέκτησαν τον τίτλο του πανεπιστημίου (1222), στο ιστορικό του οποίου συναντάμε κορυφαία ονόματα των γραμμάτων και των τεχνών όπως ο Γαλιλαίος και ο Κοπέρνικος. Θα περιηγηθούμε στην πόλη για να δούμε πολλά από τα πιο σημαντικά αξιοθέατα της Πάντοβα. Στη συνέχεια θα αναχωρήσουμε για την Βενετία. Άφιξη στο Τρογκέτο για να πάρουμε το βαπορέτο (εισιτήρια εξ’ ιδίων) για την πλατεία του Αγίου Μάρκου. Ξεκινάμε τη ξενάγηση μας. Πρόκειται για μια πόλη-μουσείο, μια πόλη που ο χρόνος φαίνεται να σταμάτησε κάπου εκεί στα χρόνια της Αναγέννησης. Στη διάρκεια της βόλτας μας θα θαυμάσουμε την φημισμένη πλατεία του Αγίου Μάρκου, το «Ωραιότερο Σαλόνι του κόσμου» κατά το Ναπολέοντα όπου θα δούμε την ομώνυμη εκκλησία, το παλάτι των Δόγηδων, τον πύργο του Ωρολογίου και τη γέφυρα των Στεναγμών, τις παλιές φυλακές καθώς και την ορθόδοξη ελληνική εκκλησία του Αγ. Γεωργίου. Η περιήγηση μας θα ολοκληρωθεί στην γέφυρα Ριάλτο, την πιο όμορφη γέφυρα που ενώνει τις δυο όχθες του Μεγάλου καναλιού. Ελεύθερος χρόνος στα γραφικά σοκάκια της πόλης, όπου θα βρείτε εργαστήρια Μουράνο αλλά και μπουτίκ γνωστών σχεδιαστών. Για το μεσημεριανό σας φαγητό σας συνιστούμε την τρατορία Ριβέτα με τα παραδοσιακά βενετσιάνικα εδέσματα, καθώς και το εστιατόριο Καραβέλα, στέκι των διασήμων, με τα περίφημα ριζότο και το πολύ καλό κρασί. Στη συνέχεια παίρνουμε το καραβάκι για την επιστροφή.

**6η Μέρα | Πάντοβα – Λίμνη Γκάρντα – Σιρμιόνε – Τρεβίζο – Πτήση επιστροφής.**

Πρωινό και στη συνέχεια αναχώρηση για τη λίμνη Γκάρντα, τη μεγαλύτερη λίμνη της Ιταλίας. Δημοφιλής τουριστικός προορισμός, η λίμνη σχηματίστηκε στο τέλος της Εποχής των Παγετώνων. Έχει πολλά μικρά νησιά που είναι προσβάσιμα με καραβάκια και είναι ιδανική για σπορ όπως σκι και ιστιοπλοΐα. Θα κατευθυνθούμε στο μεσαιωνικό Σιρμιόνε, το πιο όμορφο και δημοφιλές θέρετρο της λίμνης. Θα δούμε το επιβλητικό κάστρο, τη παλιά πόλη με τα πέτρινα σπίτια και τα γραφικά σοκάκια. Θα θαυμάσουμε το σπίτι της Μαρία Κάλλας, τη βίλλα αρχαίου Ρωμαίου πλούσιου άρχοντα και τα τείχη. Έπειτα ελεύθερος χρόνος για φαγητό. Στη συνέχεια αναχώρηση για το αεροδρόμιο του Τρεβίζο για την πτήση της επιστροφής.

|  |  |  |  |  |  |  |
| --- | --- | --- | --- | --- | --- | --- |
| **Αν. Τοσκάνη - Cinque Terre - Βενετία 6 μέρες** | | | | **Αναχώρηση: 03/06 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί** | **Επιβ. Μονόκλινου** | **Γενικές Πληροφορίες** |
| Μοντεκατίνι: Parma e Oriente | 4\* | Πρωινό | 565€ | 385€ | 295€ | Πτήσεις με την Ryanair: Θεσσαλονίκη - Μπολόνια: 05:16 - 06:10 Βενετία (Τρεβίζο) - Θεσσαλονίκη: 21:35 - 00:25 |
| Πάντοβα: Maritan | 3\* |
| **Στη τιμή περιλαμβάνονται:** Αεροπορικά εισιτήρια μετ' επιστροφής με την Ryanair. Μια αποσκευή 10Kg. με ροδάκια (55x40x20 εκ.) και μια μικρή προσωπική χειραποσκευή 5Kg. (40x20x25 εκ.).Πέντε (5) διανυκτερεύσεις στα ξενοδοχεία που αναγράφονται στον τιμοκατάλογο. Πρωινό στον χώρο των ξενοδοχείων καθημερινά. Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Έμπειρος συνοδός / αρχηγός του γραφείου μας. Ασφάλεια αστικής ευθύνης. **Δεν περιλαμβάνονται:** Φόροι αεροδρομίων, επίναυλοι καυσίμων: 145€ κατά άτομο. Δημοτικοί φόροι ξενοδοχείων: 10€ κατά άτομο. Check points: 45€ κατά άτομο. Προαιρετική κρουαζιέρα στα χωριά Cinque Terre + Επίσκεψη στην μεσαιωνική Λούκα: 75€ κατά άτομο. Βαπορέτο Βενετίας: Ενήλικες: 20€ & τα παιδία 2-12 ετών: 15€. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Φιλοδωρήματα, αχθοφορικά. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. | | | | | | |
|